Լիբիայի դրոշ

**Լիբիայի դրոշ**, Լիբիայի պետական խորհրդանիշներից։ Այն սահմանված է Լիբիայի Սահմանադրությամբ և դրոշի մասին օրենքով։ Կազմված է կանաչ, սև, սպիտակ և կարմիր գույներից՝ լայնքի և երկայնքի 1։2 հարաբերակցությամբ։ Ընդունվել է 1951 թվականին։

## Դրոշի կառուցվածք
800px

## Պատմական դրոշներ
### 1918-1923
Արևմտյան Լիբիայում կարճ ժամանակ գոյություն ունեցած Տրիպոլիտանիա պետությունը որպես պետկան դրոշ օգտագործել է երկնագույն դրոշ, որի կենտրոնում պատկերված էր կանաչ արմավենի, իսկ նրա վերևում՝ սպիտակ աստղ։

### 1951-1969 (2011 — այժմ)
Ժամանակակից Լիբիայի առաջին պետական դրոշն ընդունվել է 1951 թվականին, երբ այն անկախացել է Մեծ Բրիտանիայից։ Այն ուղղանկյուն պաստառ է՝ կազմված երեք հորիզոնական շերտերից՝ կարմիր, սև և կանաչ (վերևից ներքև)։ Սև շերտի (որի լայնությունը երկու անգամ ավելի մեծ է վերին ու ստորին շերտերի լայնություններից) կենտրոնում պատկերված են սպիտակ կիսալուսին և հնգաթև աստղ։ Դրոշի դիզայնը հիմնվել է Սենուսիա սուֆիական միաբանության դրոշի վրա, որը սև պաստառ է կիսալուսնով ու աստղով։

Դրոշի հավանական մեկնաբանությունների թվում կա հետևյալը․ կարմիրը արյունն է, որը թափվել է Լիբիայի անկախության համար մղված պայքարում, սևը այն օրերի հիշատակն է, երբ լիբիացիներն ապրել են պկւպացիայում, իսկ կանաչը խորհրդանշում է երկրի պայծառ ապագան, ինչպես նաև գյուղատնտեսությունն ու բնության տարբեր հարստությունները։ Կիսալուսինն ու աստղը իսլամի խորհրդանիշն են, որը երկրի գլխավոր կրոնն է։

Հեղափոխությունից հետո Լիբիայում նորից հայտարարվել է պետական դրոշ և ներկայում շարունակում է մնալ այդպիսին։

### 1969-1971
1969 թվականի հեղափոխության արդյունքում Լիբիայի պաշտոնական անվանումը դարձվել է «Լիբիայի արաբական հանրապետություն», իսկ դրոշը փոխարինվել է պանարաբական եռաշերտ (կարմիր, սպիտակ, սև) դրոշով։

### 1972-1977
1972 թվականի հունվարի 1-ին Լիբիան ընդգրկվել է Արաբական Հանրապետությունների Ֆեդերացիայի կազմում։ Ֆեդերացիայի դրոշը Լիբիայի՝ 1969 թվականին ընդունված դրոշից տարբերվել է համամասնությամբ, կարմիր շերտի ավելի ինտենսիվ գույնով, ինչպես նաև սպիտակ շերտի վրա պատկերված ոսկեգույն ճուռակով, որը ճանկերով բռնել է ժապավեն, որի վրա գրված է պետության անունն արաբերենով։

### 1977-2011
1977 թվականի մարտի 8-ին Լիբիան դուրս է եկել ֆեդերացիայի կազմից, պետության պաշտոնական անունը դարձել է Սոցիալիստական ժողովրդական արաբական լիբիական Ջամահիրիա։ 1977 թվականի նոյեմբերի 11-ին Լիբիայի դրոշը փոխվել է միագույն կանաչով (ինչը եղել է արձագանք Անվար Սադաթի՝ Իսրայել կատարած այցին, ինչը Լիբիայում համարվել է դավաճանություն արաբական ու իսլամական արժեքների հանդեպ)։

Դրոշի կանաչ գույնը խորհրդանշում է իսլամը՝ երկրի պետական կրոնը, ինչպես նաև Մուամմար ալ-Կադդաֆիի «Կանաչ հեղափոխությունը»։

### Պատկերասրահ

Պատկեր:Ottoman Flag.svg|Օսմանյան կայսրություն (նախքան 1911)
Պատկեր:Flag of Italy (1861-1946).svg|Իտալական Լիբիա (1911-1943)
Պատկեր: Flag of Libya (1951).svg|Լիբիայի միացյալ թագավորություն 24 դեկտեմբերի, 1951 – 7 նոյեմբերի, 1969
Պատկեր:Flag of Libyan Arab Republic 1969.svg|Լիբիայի արաբական հանրապետություն 7 նոյեմբերի, 1969 – 31 դեկտեմբերի, 1971
Պատկեր:Flag of Libya (1972–1977).svg|Արաբական հանրապետությունների ֆեդերացիա] 11 նոյեմբերի, 1977 – 22 հոկտեմբերի, 2011
Պատկեր:Naval ensign of Libya 1977-2011.svg|Լիբիայի ՌԾՈՒ դրոշը11 նոյեմբերի, 1977 – 22 հոկտեմբերի, 2011


### Պատմական տարածաշրջանային դրոշներ

Պատկեր:Flag of the Tripolitanian Republic.png|Տրիպոլիտանիայի հանրապետություն, 1918-1923
Պատկեր:Maritime flag of Regency of Tripoli (18th century).svg|Տրիպոլիտանիա վիլայեթ, 1864-1911
Պատկեր:Flag of Cyrenaica.svg|Կիրենաիկա էմիրաթ, 1949-1951
Պատկեր:Flag of France.svg|Ֆեցցան ֆրանսիական օկուպացման ժամանակ 1943-1951


## Ծանոթագրություններ

## Աղբյուրներ
* Libya Flag  

Կատեգորիա:1951 դրոշներ
Կատեգորիա:Ազգային դրոշներ
Կատեգորիա:Լիբիայի պետական խորհրդանիշեր